EkBass/fiwiki-20250220-pages-articles huggingface dataset:
Tuleman masuuni

Tuleman masuuni toimi Laatokan Karjalassa Salmin pitäjän kirkonkylän Tulemassa Tulemajoen suulla lyhyen aikaa vuonna 1896.Kauko Puustinen : Laatokan Karjalan historialliset ruukit 1809–1939, Geologi 65/2013 Masuunin rakennutti venäläinen yhtiö jonka pääosakas oli suuriruhtinas Peter Nikolajevitš. Yhtiö oli alkanut vuonna 1896 rakentaa rautatehdasta Venäjän puolelle Aunuksen Tulemajärven pitäjään noin kahdeksan kilometriä Suomen rajasta. Raaka-aineena käytettiin alueelta löytynyttä hematiittipitoista rautamalmia ja osaksi järvimalmia. Raudan jalostusta varten rakennettiin masuuni Suomen puolelle Tulemajoen suuhun jossa oli myös satamapaikka ja tätä varten Suomen valtio myi kesäkuussa 1896 Salmin lahjoitusmaihin kuuluneen Tuleman tilan suuriruhtinaalle. Tuleman masuuni ehti olla nähtävästi käytössä vain vihkiäisten aikana sillä jo heti sen jälkeen yhtiön talousvaikeudet ja Tulemajoen vesivoiman käytöstä syntyneet kiistat kaatoivat koko hankkeen. == Lähteet == Luokka:Suomen ruukit Luokka:Salmi
Veikko Korttila

Veikko Alfred Korttila (30. heinäkuuta 1903 Kuopio – 30. tammikuuta 1987)Kadettiupseerit 1920–2000, s. 314. Kadettikunta/Upseeriliitto, Helsinki 2000. oli suomalainen yleisesikuntaupseeri, sotilasarvoltaan eversti. Veikko Korttila syntyi heinäkuussa 1903 Kuopiossa ja hänen vanhempansa olivat konelatoja Alfred Korttila ja Anna o.s. Hasu. Hänen puolisonsa oli Eine Marita Korttila o.s. Kotkavuori. Veikko Korttila valmistui Kuopion Lyseosta 1923 ja opiskeli Kadettikoulun 6. kadettikurssilla 1923–1925. Tämän jälkeen hän palveli nuorempana upseerina Polkupyöräpataljoona 2:ssa vuosina 1925–1926 ja Laivaston Koulutuskunnassa 1926–1930. Vuonna 1930 hän suoritti Taistelukoulun luutnanttikurssin ja palasi sitten takaisin PPP 2:n kouluttajaksi vuoteen 1933 asti. Vuosina 1933–1938 hän toimi komppanianpäällikkönä Karjalan Kaartin Rykmentissä (KKR) Viipurissa. Talvisodan sytyttyä Korttila toimi pataljoonan komentajana JR 6:ssa. Välirauhan aikana hän opiskeli Sotakorkeakoulun yleisesikuntalinjalla ja sai ylennyksen kapteeniksi. Jatkosodan aikana hän toimi ensin pataljoonan komentajana JR 2:ssa mutta komennettiin 1941 esikuntapäälliköksi 17. Divisioonan esikuntaan Syvärille ja Karjalankannakselle. Sodan jälkeen Korttila toimi esikuntapäällikkönä Helsingin sotilasläänin esikunnassa vuoteen 1948 asti, jonka jälkeen hänet komennettiin Jääkäripataljoona 3:n komentajaksi vuosiksi 1948–1952. Tämän jälkeen hän toimi Lahden sotilaspiirin päällikkönä vuosina 1952–1955 ja 3. prikaatin komentajana vuosina 1955–1956. 1957 hänestä tuli uuden, Porin prikaatin 1. komentaja vuoteen 1958 asti. Säkylästä Korttila siirtyi takaisin Kuopioon, ensin sotilaspiirin päälliköksi vuosiksi 1958–1960 ja tämän jälkeen Savo-Karjalan sotilasläänin komentajaksi vuoteen 1963 asti, jolloin hän siirtyi reserviin. == Siviiliansiot == Siviilitoiminaan Korttila toimi Viipurin kadettipiirin puheenjohtajana vuonna 1935, Lappeenrannan kadettipiirin varapuheenjohtajana vuonna 1940 ja Taipalsaaren piirin varapuheenjohtajana vuonna 1941. Vuonna 1948 hän toimi Helsingin piiritoimikunnan jäsenenä sekä 1949 Lahden piirin puheenjohtajana. Vuosina 1951–1952 hän toimi Kadettikunnan valtuuskunnan jäsenenä. Vuodesta 1960 alkaen hän toimi Kuopion Lyseon senioreiden yhdistyksen puheenjohtajana ja 1964–1965 Rotarypiiri 143:n kuvernöörinä. == Muuta mainittavaa == Vuosina 1945–1947 Korttila oli 25 kuukautta vangittuna asekätkentäjutun tutkimusten yhteydessä. == Ylennykset == * Vänrikki 1925 * Luutnantti 1927 * Kapteeni 1933 * Majuri 1941 * Everstiluutnantti 1943 * Eversti 1955 == Kunniamerkit == * SL komentajamerkki * VR 2 tammenlehvien kera * VR 2 miekkojen kera, VR 3 miekkojen kera, VR 4 miekkojen kera * talvisodan muistomitali * jatkosodan muistomitali * 2. lk Rautaristi == Lähteet == Luokka:Suomalaiset everstit Luokka:Vuonna 1903 syntyneet Luokka:Vuonna 1987 kuolleet
Nalle Puh ja Tao

Nalle Puh ja Tao (engl. The Tao of Pooh) on Benjamin Hoffin kirjoittama filosofinen teos, joka käsittelee taolaisuutta A. A. Milnen Nalle Puh -kirjoista tuttujen hahmojen kautta. Kirjassa Puh kuvataan taolaisten wu wei- ja pu-käsitteiden henkilöitymänä yksinkertaisen luonteensa ja huolettoman verkkaisen elämäntyylinsä vuoksi. Teos sisältää myös suoria lainauksia Milnen kirjoista ja taolaisten filosofien teksteistä. Kirja oli 49 viikkoa The New York Timesin Best Seller -listalla. ==Lähteet== Luokka:Kirjat taolaisuudesta Luokka:Nalle Puh Luokka:Taolaisuus populaarikulttuurissa Luokka:Yhdysvaltalaiset kirjat Luokka:Vuoden 1982 kirjat
Liikennekaari

Liikennekaari on Sipilän hallituksen hanke, jossa uudistetaan liikennemarkkinoita säätelevää lainsäädäntöä. Hankkeen yksi tarkoitus on lisätä digitaalisen teknologian käyttöä. Hanke toteutetaan kolmessa eri vaiheessa. Ensimmäisessä vaiheessa kootaan yhteen kaareen liikennemarkkinoita ja -palveluja koskevat säädökset liikennepalvelulakiin (). Toinen vaihe koskee ammatillisen pätevyyden ja koulutuksen sekä tiedonhallinnan säätelyä. Kolmannessa vaiheessa verrataan tuloksia tavoitteisiin. Liikennekaaressa ehdotetaan taksijärjestelmään olennaisia muutoksia väljentämällä sääntelyä. Liikennekaaressa esitetään, että liikkumispalveluja koskevat olennaiset tiedot avataan. Lippu- ja maksujärjestelmistä pyritään saamaan yhteen toimivia. Taksiliikenteen sääntelyn uudistus hiersi pitkään hallituspuolueiden välejä. Paikallisliikenteen toimijat kokivat maksujärjestelmien muutosten ja säätelyn tapahtuvan liian nopeasti, ja olevan ristiriidassa hallituksen muualla julistaman norminpurkutavoitteen kanssa. Lain osaa tarkoittava sana 'kaari' on peräisin Ruotsin vallan ajalta, ja sitä on käytetty viime vuosina vain harvoin. Liikennekaaresta tuli Kotimaisten kielten keskuksen kuukauden sana huhtikuussa 2016. == Lähteet == Luokka:Suomen hallintolainsäädäntö
Petersberg

Petersberg on Siebengebirgen vuoristoon kuuluva vuori, jonka huippu on 331 metriä korkea. Se on vuoriston viidenneksi korkein. Vuori tunnettiin ennen nimellä Stromberg. Se sijaitsee Saksassa Nordrhein-Westfalenin osavaltiossa.KuLaDig ==Hotellin rakentaminen== Vuonna 1834 kölniläinen pankkiiri ja liikemies Joseph Ludwig Mertens ja hänen vaimonsa Sibylle Mertens-Schaaffhausen rakennuttivat vuorelle kesäasunnon. Kölniläiset veljekset Paul ja Joseph Nelles ostivat kesäasunnon vuonna 1888 ja aloittivat renessanssityylisen hotellin rakentamisen. Vuonna 1892 "Hotel Nelles" avattiin. Lisäksi hotellille rakennettiin hammasrata Petersbergbahn, joka valmistui vuonna 1889. Hotelli sai nimekkäitä vieraita, kuten Preussin keisarinna Viktoria ja Ruotsin kuningatar Sofia. Hotelli ei kuitenkaan menestynyt, ja se lopetettiin vuonna 1912. Kosmetiikka-alan yrittäjä Ferdinand Mülhens osti hotellin, ja avasi sen kylpylähotellina pari vuotta myöhemmin. Hotelli menestyi hyvin, mutta ensimmäisen maailmansodan syttyminen pakotti sulkemaan hotellin kuudeksi vuodeksi. 1920-luvulla hotelli avattiin jälleen, ja vuonna 1927 huipulle avattiin myös autotie. 1930-luvulla hotellin ympäristöön rakennettiin terasseja, joista oli näkymät vieressä virtaavalle Reinille ja joen toisella puolella olevaan Bonnin kaupunkiin. Toinen maailmansota pakotti hotellin jälleen sulkemaan ovensa. Sodan aikana hotelli toimi sairaalana. thumb|400px|left|Hotel Petersberg ==Liittoutuneiden korkea komissio== Toisen maailmansodan jälkeen hotellin otti käyttöönsä liittoutuneiden korkea komissio. Se toimi hotellissa vuosina 1949-1952. 22. marraskuuta 1949 hotellissa kirjoitettiin Petersbergin sopimus, joka oli ensimmäinen merkittävä askel kohti Länsi-Saksan valtiota. Vuonna 1952 komissio siirtyi toisaalle, ja hotelli palautettiin takaisin Mülhensin suvun haltuun, ja vuodesta 1954 lähtien se tunnettiin nimellä Hotel Petersberg.Walled-in ==Liittovaltion vierastalo== Länsi-Saksan pääkaupungiksi tuli joen toisella puolella noin 15 kilometrin päässä oleva Bonn, jossa kävi runsaasti valtiovieraita. Liittotasavalta alkoi vuokrata hotellia vierastaloksi, ja siellä on asunut useita valtionpäämiehiä, kuten Etiopian keisari Haile Selassie ja Ison-Britannian kuningatar Elisabet II. Hotelli ei kuitenkaan menestynyt, ja se suljettiin vuonna 1969. Hotelli avattiin jälleen hetkeksi vuonna 1973, jolloin Neuvostoliiton johtaja Leonid Brežnev yöpyi siellä. Länsi-Saksan liittotasavalta kuitenkin tarvitsi pääkaupunkinsa lähettyvillä vierastaloa, joten se osti hotellin vuonna 1979. Sitä kunnostettiin vuosia, ja vuonna 1990 se avattiin Steigenbergerin hotelliketjun vetämänä. Tämän jälkeen valtion päämiehet jälleen yöpyivät hotellissa, aina vuoteen 1999 saakka, jolloin Saksa yhdistyi. Valtion virastot muuttivat Berliiniin, ja liittovaltion vierastaloksi tuli Schloss Meseberg. Hotelli kuitenkin jatkaa edelleen toimintaansa. == Lähteet== == Aiheesta muualla == * Hotel Petersbergin viralliset Internet-sivut Luokka:Saksan vuoret Luokka:Nordrhein- Westfalenin maantiede
Nasu ja Te

Nasu ja Te (engl. The Te of Piglet) on Benjamin Hoffin kirjoittama filosofinen teos, joka esittelee taolaisen te-käsitteen A. A. Milnen Nalle Puh -kirjoista tuttujen hahmojen kautta. Kirjan päähenkilö on Nasu, jonka kuvataan edustavan taolaisuuden kolmea aarretta eli yksinkertaisuutta, kärsivällisyyttä ja myötätuntoa. Kirja oli 59 viikkoa The New York Timesin Best Seller -listalla. ==Lähteet== Luokka:Yhdysvaltalaiset kirjat Luokka:Vuoden 1982 kirjat Luokka:Nalle Puh Luokka:Kirjat taolaisuudesta Luokka:Taolaisuus populaarikulttuurissa
Damiettan kuvernementti

Damiettan kuvernementti () on yksi Egyptin kuvernementeista. Alueen pinta-ala on 910,26 km² ja väkiluku 1 330 843 (2015). Kuvernementin hallinnollinen keskus on Damietta. ==Lähteet== ==Aiheesta muualla== Luokka:Egyptin kuvernementit
Hannu Simpura

Hannu Simpura (s. 10. tammikuuta 1953 Lohja) on suomalainen kirjailija ja Kriittisessä korkeakoulussa työskentelevä kirjallisuuden opettaja. Simpuralla on teoreettisen filosofian lisensiaatin tutkinto Turun yliopistosta. Kriittisessä korkeakoulussa hän on työskennellyt vuodesta 2000 alkaen. == Julkaistut teokset == * Yökausien kartta (1990, Gummerus) * Ikuiset kuoriaiset (1991, Gummerus) * Helmuth Kalastaja ja seuralaiset (1993, Gummerus) * Tyhmiä eläimiä (1996, Gummerus) * Luostarini synty ja tuho (1998, Gummerus) * Jo-ku (2000, Gummerus) * Kirjoittakaa paremmin, hyvät ihmiset! : Romaani kirjoittajan kasvattamisesta (2024, Sininen jättiläinen) == Lähteet == Luokka:Vuonna 1953 syntyneet Luokka:Suomalaiset kirjailijat Luokka:Suomalaiset opettajat Luokka:Elävät henkilöt
Palli (Hiidenmaa)

Palli on kylä Hiidenmaan kunnassa Hiidenmaan saarella Virossa. Palli kuului Kõrgessaaren kuntaan vuoteen 2013, jolloin Kõrgessaare ja Kärdlan kaupunki yhdistettiin Hiiun kunnaksi. Vuonna 2017 Hiiusta tuli osa Hiidenmaan kuntaa. Luokka:Hiidenmaan kunta Luokka:Viron kylät
Kari Lammenranta

Kari Lammenranta on suomalainen McLarenin Formula 1 -tallin päämekaanikko. Lammenranta on työskennellyt McLarenilla vuodesta 2003 lähtien. Hän toimi Lewis Hamiltonin mekaanikkoryhmässä vuodet 2007–2012 ja Sergio Pérezin 2013.Lammenranta myötäeli Perezin kauhunhetket Helmikuussa 2017 Lammenranta ylennettiin tallin päämekaanikoksi korvaten tehtävässään Paul Jamesin.Salolainen Lammenranta McLarenin mekaanikkopomoksi Lammenranta on kotoisin Salosta. == Lähteet == Luokka:Formula 1 -tallien työntekijät Luokka:Elävät henkilöt Luokka:Syntymävuosi puuttuu Luokka:Suomalaiset urheilualan henkilöt
Tyler Posey

Tyler Garcia Posey (s. 18. lokakuuta 1991 Santa Monica, Kalifornia, Yhdysvallat) on yhdysvaltalainen näyttelijä. Hän on näytellyt pääroolissa MTV- kanavan televisiosarjassa Teen Wolf. Posey syntyi Santa Monicassa John Poseylle ja Cyndi Garcialle, ja hänellä on kaksi veljeä ja yksi sisko. Hänen isänsä on myös näyttelijä. Posey kasvoi Santa Claritassa, Kaliforniassa. Hänen äitinsä Cyndi kuoli joulukuussa 2014 rintasyöpään. Teen Wolfin viides tuotantokausi omistettiin äidin muistolle. Posey on näytellyt 10-vuotiaasta lähtien ja aloitti uransa televisiosarjassa Doc. Hän esiintyi myös elokuvassa Unelmien Manhattan vuonna 2002. Docin kuvauksissa Posey tutustui sittemmin näyttelijänä ja laulajana tunnetuksi tulleeseen Miley Cyrusiin, jonka isä Billy Ray Cyrus näytteli sarjassa, ja lapset ”seurustelivat” parin vuoden ajan. == Filmografia == Elokuvat Vuosi Elokuva Rooli 2002 Sivulliset uhrit Mauro 2002 Unelmien Manhattan Ty Ventura 2007 Veritas, Prince of Truth Mouse Gonzalez 2010 Legendary Billy Barrow 2012 White Frog Doug 2013 Scary Movie 5 David 2014 Taco Shop Smokes 2016 Yoga Hosers Gordon Greenleaf 2018 Marvel Rising: Secret Warriors Dante Pertuz / Inferno (äänirooli) Televisio Vuosi Sarja Rooli Huom. 2002 Ilman johtolankaa Robert Jakso: "Silent Partner" 2001–04 Doc Raul Garcia vakituinen rooli; 86 jaksoa 2005 Sue Thomas: F.B.Eye Danny Abbas Jakso: "Boy Meets World" 2005 Into the West Abe Wheeler Jakso: "Dreams and Schemes" 2006 Smallville Javier Ramirez Jakso: "Subterranean" 2006–07 Perhesiteet Gabriel Whedon 4 jaksoa 2009 Lincoln Heights Andrew Ortega 7 jaksoa 2011–17 Teen Wolf Scott McCall päärooli; 100 jaksoa 2012 Punk’d itsenään 2 jaksoa 2013 Workaholics Billy Belk Jakso: "Fourth and Inches" 2013 The Exes Eric Jakso: "The Hand That Robs the Cradle" 2016 Avalorin Elena Prinssi Alonso äänirooli; jakso: "Prince Too Charming" 2016 Jane the virgin Adam kausi 4 == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset lapsinäyttelijät Luokka:Amerikanmeksikolaiset Luokka:Vuonna 1991 syntyneet Luokka:Elävät henkilöt
Viikin ympäristötalo

Viikin ympäristötalo (myös Helsingin ympäristötalo) on syyskuussa 2011 valmistunut rakennus Helsingin Viikissä, osoitteessa Viikinkaari 2. Ympäristötalo on viisikerroksinen ja sen bruttoala on vajaat 6 800 neliömetriä. Talon sanotaan olevan Suomen vähiten energiaa kuluttava toimistorakennus: kulutus on alle puolet siitä, mitä saman kokoinen rakennus tavallisesti kuluttaa. Sininen rakennus on arkkitehti Kimmo Kuismasen käsialaa. Rakennusta käyttävät Helsingin kaupungin ympäristökeskus ja Helsingin yliopisto. Maaliskuussa 2018 kerrottiin, että kaupungin ympäristöpalvelut muuttaa rakennuksesta pois kesällä 2020 siksi, että Helsinki keskittää virastojaan Kalasatamaan rakennettavaan Kaupunkiympäristötaloon. == Rakennuksen ympäristöystävällisyys == Kun kaupungin ympäristökeskuksen entisissä toimitiloissa vuonna 2008 hiilijalanjäljeksi oli laskettu 5,4 tonnia/työntekijä, Viikin ympäristötaloon muutettaessa 2011 päästiin lukemaan 3,2 tonnia/työntekijä. Vuonna 2015 hiilijalanjälki oli enää 1,07 tonnia/työntekijä eli 74 % vähemmän kuin vuonna 2008. === Aurinkoenergia === Rakennus tuottaa itse osan käyttämästään energiasta. Katolla ja kaksoisjulkisivulla olevien aurinkopaneelien teho on 60 kWp eli 20 % rakennuksen sähköntarpeesta. Paneelien yhteispinta-ala on 572 m2. Esimerkiksi Helsingin Energian (Helen) Suvivilahden aurinkovoimalan teho on 340 kWp ja Kivikon aurinkovoimalan teho 850 kWp. Vuoden 2015 keväällä ympäristötalo otti käyttöön sähkövaraston, jonka akkuihin varastoidaan rakennuksen aurinkopaneelien tuottamaa sähköä, jota voidaan käyttää sähköautojen lataukseen. === Muut ratkaisut === Talon ja veden lämmitys hoituu kaukolämmön avulla. Rakennuksen jäähdytykseen ei kulu kuin kiertovesipumpun vaatima sähkö: jäähdytyksessä käytettävä vesi saadaan 25 porakaivosta, jotka ulottuvat 250 metrin syvyyteen. Myös eteläseinän aurinkopaneelit hillitsevät sisätilojen lämpökuormaa kesällä. Hiilidioksidipäästöjen minimointiin on pyritty muun muassa materiaalivalinnoilla sekä valamalla betonirunko paikan päällä. Rakennuksen pääjulkisivun puolella katolla pyörii neljä Windside- tuuliturbiinia, joista turvavalot saavat energiansa. Energiaa säätäviä ratkaisuja ovat myös etelään päin antava kaksoisjulkisivu, ikkunoiden lämpölasit, valaistusratkaisut sekä tavallista paksummat eristeet seinissä. == Taideteos Puiden välinen aika == Rakennuksen pääsisäänkäynnin edustalla on Petri Eskelisen metallista ja lasista valmistettu taideteos Puiden välinen aika. Teoksen nimi viittaa puiden värinmuutokseen kesän vihreydestä ruskan punaisuuteen. Taideteoksen metallirakenteen sisällä on vihreitä, keltaisia, oransseja ja punaisia värilaseja. == Lähteet == == Aiheesta muualla == * Viikin ympäristötalo (www.youtube.com) * Viikki – Luontoa ja ekorakentamista -verkkonäyttely * Älykäs sähkövarasto (www.youtube.com) Luokka: Viikki Luokka:Helsingin toimistorakennukset Luokka:Helsingin yliopisto
Uolevi Anthoni

Väinö Uolevi Anthoni (5. helmikuuta 1932 Toijala – 7. kesäkuuta 2013 Helsinki) oli suomalainen yleisesikuntaupseeri, sotilasarvoltaan kenraalimajuri. == Koulutus == Anthonin vanhemmat olivat everstiluutnantti Väinö Johannes Untamo Anthoni (1906–1965) ja Helvi Kyllikki o.s. Saukko (1905–1981). Uolevi Anthoni kirjoitti ylioppilaaksi Ikaalisten yhteiskoulusta 1951 ja opiskeli tämän jälkeen Kadettikoulun 38. kadettikurssilla vuosina 1952–1954. Vuonna 1956 Anthoni suoritti yliupseerikurssin ja 1958 kapteenikurssin. Vuosina 1960–1962 Anthoni opiskeli sotakorkeakoulun aseteknillisellä linjalla. == Palvelusura == Uolevi Anthoni suoritti varusmiespalveluksensa Kenttätykistörykmentti 1:ssä vuosina 1951–1952 ja suoritti palvelusaikanaan upseerikoulun. Kadettikoulun jälkeen hän toimi Kenttätykistörykmentti 3:ssa nuorempana upseerina 1954–1955 ja RUK:n opetusupseerina 1955–1956. Tämän jälkeen hän toimi joukkueenjohtajana YK-tehtävissä Suezilla 1956–1957. 1959 hänet määrättiin Karjalan Tykistörykmenttiin patterinpäällikön sijaiseksi vuosiksi 1959–1960. 1962–1963 Anthoni toimi opetusupseerina Asekoulussa Harjavallassa kunnes koulu siirrettiin Kuopioon. 1965 Anthoni toimi Pääesikunnan aseosaston toimistoupseerina ja vuosina 1966–1974 PE:n sotatalousosaston esiupseerina ja toimistopäällikkönä. Vuodet 1974–1976 hän toimi PE:n teknisen toimiston toimistopäällikkönä ja 1976–1980 PE:n sotatalousosaston osastopäällikkönä ja vuodesta 1981 alkaen sotavarustepäällikkönä. == Ylennykset == * Vänrikki 1952 * Luutnantti 1955 * Yliluutnantti 1958 * Kapteeni 1961 * Majuri 1966 * Everstiluutnantti 1972 * Eversti 1978 * Kenraalimajuri 1982 == Kunniamerkit == * Suomen Leijonan ritarikunnan komentajamerkki * Suomen Valkoisen Ruusun 1.lk ritariristi * Sotilasansiomitali * YK-mitali == Yksityiselämä == Hänen puolisonsa oli Eeva Marjatta o.s Lainpelto (s. 1933) ja heillä oli kaksi tytärtä. == Lähteet == Luokka:Suomalaiset kenraalit Luokka:Vuonna 1932 syntyneet Luokka:Vuonna 2013 kuolleet
Ruostesarvinokka

Ruostesarvinokka eli aikaisemmalta nimeltään ruskosarvinokka (Anorrhinus tickelli) on sarvinokkien heimon sukuun kuuluva lintu. Sen levinneisyysaluetta ovat eteläinen Myanmar ja kaakkoinen Thaimaa. Linnun elinalueita ovat vanhat metsät, ja siksi sen kanta varmasti kärsii ainakin kohtalaisesta pienenemisestä. Sen vuoksi se on silmälläpidettävä laji, mutta lisätutkimuksia tarvitaan, jotta voidaan arvioida tilanne kannan pienenemisen, elinalueiden häviämisen ja muiden uhkien kuten metsästyksen aihettaman paineen kannalta. Lajinimellä kunnioitetaan lintutieteilijä Samuel Tickelliä. Tiedosto:Ptilolaemus tickelli head.jpg|Pään kuva teoksesta W. T. Blanford's Fauna of British India: Birds. Tiedosto:Juvenile Tickells Brown Hornbill (Anorrhinus tickelli) in tree.jpg|Lintu ruokki ennen kuvausta poikasiaan. == Lähteet == Luokka:Sarvinokkalinnut
Välimuistin yhtenäisyys

Välimuistin yhtenäisyys ( tai ) on tietokoneen suorittimen ja välimuistin ominaisuus. Koska tietokoneen keskusmuisti on huomattavasti hitaampaa kuin suorittimen nopeus, tätä nopeuseroa lievitetään lisäämällä suorittimeen eri tasoista välimuistia (kuten L3- ja L2-tason välimuistit). Moniytimellisessä suorittimessa L3-tason välimuisti voi olla jaettu useamman ytimen kanssa L2-tason ollessa rajatumpi pienemmälle määrälle ytimiä. Moniprosessointi lisää haastavuuden tasoa, koska myös L3-tason välimuisteja voi olla useita eri suoritinpiireillä. Jotta suorittimesta saataisiin maksimaalinen hyötysuhde, olisi tarvittavan tiedon oltava aina saatavilla mahdollisimman lähellä itse suoritinta (L0-taso). Jotta eri suoritinyksiköt eivät käyttäisi vanhentuneita arvoja (stale), on tiedot päivitettävä myös ylemmän tason välimuistiin sekä itse keskusmuistiin. Lisäksi on huolehdittava, että tieto haetaan keskusmuistista välimuistiin tarvittaessa (tiedon päivittyessä) ja minimoimalla tarpeettomat päivitykset. Yhtenäisyyden hallinta tulee sitä vaikeammaksi, mitä suuremmasta järjestelmästä on kyse. Supertietokoneissa käytetään niitä varten kehitettyjä väyläratkaisuja kuten Remote DMA (RDMA). Grafiikkaprosessorit (GPU) sisältävät paljon ytimiä ja yhtenäisyyden toteuttamiseen tarvittava piirin pinta-ala sekä suorituskyky olisi liian kallista: tästä johtuen grafiikkaprosessorien välimuistit ovat tavallisesti epäyhtenäisiä. == Protokollat == Yhtenäisyyden hallintaan on kehitetty useita protokollia ja mekanismeja. Näitä ovat esimerkiksi MSI-, MESI-, MOSI-, MOESI-, MERSI- ja MESIF-protokollat sekä write-once-, Synapse-, Berkeley-, Firefly- ja Dragon-protokollat. Vuonna 2011 ARM ehdotti AMBA 4 ACE -protokollaa järjestelmäpiirien kanssa käytettäväksi. Mekanismit voidaan jakaa write invalidate- ja write update -kategorioihin sekä snooping- ja directory- pohjaisiin. Yhtenäisyyden hallintaan on hakemistopohjainen ratkaisu ja väylän haistelu (bus snooping). Snooping-mekanismia on ehdotettu vuonna 1983 julkaistussa tutkielmassa. == Katso myös == * Muistiarkkitehtuuri * Bus snooping == Lähteet == Luokka:Tietotekniikka
Aleksei Utšitel

Aleksei Jefimovitš Utšitel () on venäläinen elokuvaohjaaja, joka on ohjannut elokuvan Matilda keisari Nikolai II:n ja venäläisen balettitanssittaren Mathilde Krzesinskan romanssista Nikolain nuoruudessa. Venäjän ortodoksista kirkkoa lähellä oleva järjestö sekä kansanedustaja Natalja Poklonskaja ovat hyökänneet Utšitelia ja elokuvaa vastaan syyttäen sitä pyhimysten loukkaamisesta. Nikolai on kanonisoitu pyhimykseksi.Suvi Ahola: Elokuva tsaari Nikolai II:n nuoruudenromanssista vaikeuksissa. Helsingin Sanomat 9.2.2017 sivu B6 ==Lähteet== Luokka:Venäläiset elokuvaohjaajat Luokka:Elävät henkilöt Luokka:Syntymävuosi puuttuu
C11

C11 on C-kielen ISO-standardiversio ISO/IEC 9899:2011, joka julkaistiin joulukuussa 2011. C11 korvasi aiemman standardin C99. C11:n on korvannut uusin standardi C18. Standardille on julkaistu yksi korjaus: ISO/IEC 9899:2011/Cor 1:2012https://www.iso.org/standard/61717.html == Ominaisuudet == C11 ominaisuudet: * parannettu Unicode tuki (ISO/IEC TR 19769:2004) * atomiset operaatiot standardikirjastoon * Säikeistyksen tuki ja `mtx_t` * avainsanat tietotyyppien pakkaukselle (alignment) * `_Noreturn`-määritys funktioille * geneeriset makrot `_Generic`-avainsanan avulla * tuki säikeistykselle ja atomisuudelle (`_Thread_local`, ``, `_Atomic ` ja ``) * parannettu Unicode- tuki (`char16_t`, `char32_t`, ``, u8-literaalit) * `gets`-funktio poistettu vaarallisena * anonyymit structit ja unionit (`struct T { int tag; union { float x; int n; }; };`) * makrot liukulukujen tyyppien tarkasteluun * makrot imaginaarilukujen luomista varten * `_Static_assert ` käännösaikaisten tarkastusten laatimista varten * `quick_exit`-funktio * suuri joukko mm. `printf`-, `scanf` ja `str*`-perheen funktioita on korvattu _s-päätteisillä joilla voidaan korvata pienellä vaivalla tietoturvaltaan kyseenalaisia funktioita (Annex K)http://www.drdobbs.com/cpp/the-new-c-standard- explored/232901670?pgno=2 * analysoitavuus (Annex L) C11 sallii toteutukset, joissa osaa standardista ei ole toteutettu. Valinnaisia osia ovat kompleksiluvut, IEC 60559 -liukuluvut, säikeistys ja atomisuus ja liitteet K ja L. == Lähteet == Luokka: C
Europeade

Europeade on suurin Euroopassa järjestettävä kansankulttuurin tapahtuma. Se järjestetään vuosittain vaihtuvassa Euroopan maassa. Vuonna 2016 tapahtuma pidettiin Belgian NamurissaEuropeade 2016, Namur ja vuonna 2017 Suomen Turussa.Europeade 2017, Turku Ensimmäinen Europeade järjestettiin 1964. Aloitteen tekivät flanderilainen Mon de Clopper (1922–1998) ja Robert Müller- Kox, syntyjään sleesian-saksalainen. Mon de Clopper oli Europeaden puheenjohtaja vuoteen 1997, ja hänen seuraajansa on Bruno Peeters (s. 1939), myös Flanderista. Europeaden tavoitteena on edistää Euroopan yhtenäisyyttä, niin että itse kukin voi olla osallinen oman kulttuurinsa kehittämiseen ja edistämisessä, muita kunnioittaen. == Europeaden tapahtumapaikat == * 1964 Antwerpen, Belgia * 1965 Dortmund, Länsi-Saksa * 1966 Antwerpen, Belgia * 1967 Valencia, Espanja * 1968 Antwerpen, Belgia * 1969 Marche-en-Famenne, Belgia * 1970 Herzogenaurach, Länsi-Saksa * 1971 Antwerpen, Belgia * 1972 Annecy, Ranska * 1973 Nuoro, Italia * 1974 Antwerpen, Belgia * 1975 Marbella, Espanja * 1976 Annecy, Ranska * 1977 Nuoro, Italia * 1978 Wien, Itävalta * 1979 Antwerpen, Belgia * 1980 Schwalmstadt, Länsi-Saksa * 1981 Martigny, Sveitsi * 1982 Gijon, Espanja * 1983 Wien, Itävalta * 1984 Rennes, Ranska * 1985 Torino, Italia * 1986 Figueira da Foz, Portugali * 1987 München, Länsi-Saksa * 1988 Antwerpen, Belgia * 1989 Libourne, Ranska * 1990 Valladolid, Espanja * 1991 Rennes, Ranska * 1992 Figueira da Foz, Portugali * 1993 Horsens, Tanska * 1994 Frankenberg, Saksa * 1995 Valencia, Espanja * 1996 Torino, Italia * 1997 Martigny, Sveitsi * 1998 Rennes, Ranska * 1999 Bayreuth, Saksa * 2000 Horsens, Tanska * 2001 Zamora, Espanja * 2002 Antwerpen, Belgia * 2003 Nuoro, Italia * 2004 Riika, Latvia. Tapahtuman muistoksi on Riikaan pystytetty muistomerkki, jonka lahjoittivat aiemmat tapahtuman järjestäjäpaikkakunnat juhlistamaan sitä, että kyseessä oli ensimmäinen Baltiassa ja entisen Neuvostoliiton alueella järjestetty Europeade-tapahtuma. * 2005 Quimper, Ranska * 2006 Zamora, Espanja * 2007 Horsens, Tanska * 2008 Martigny, Sveitsi * 2009 Klaipėda Liettua * 2010 Bolzano, Italia * 2011 Tartto, Estonia * 2012 Padova, Italia * 2013 Gotha, Saksa * 2014 Kielce, Puola * 2015 Helsingborg, Ruotsi * 2016 Namur, Belgia * 2017 Turku, Suomi == Lähteet== * Europeade Website * Europeade 2008 Martigny, Switzerland * Europeade 2009 Klaipėda, Lithuania * Europeade 2011 Tartu, Estonia * Europeade 2015, Helsingborg, Sweden === Viitteet === == Aiheesta muualla == Luokka:Kansanmusiikkitapahtumat‎ Luokka:Eurooppalainen kulttuuri
Abukar Mohamed

Abukar Mohamed (s. 1. tammikuuta 1999 Mogadishu, Somalia) on suomalainen uransa päättänyt jalkapalloilija. Pelipaikaltaan hän oli keskikenttäpelaaja. Mohamedilla on sekä Suomen että Somalian kansalaisuudet. Mohamed aloitti uransa Tampereen Pallo-Veikoissa, josta hän siirtyi Turun Palloseuraan alkuvuodesta 2016. Tammikuussa 2017 Mohamed siirtyi italialaiseen Lazioon neljän ja puolen vuoden sopimuksella. Hän pelasi seuran alle 19-vuotiaiden joukkueessa, kunnes siirtyi vuoden 2019 kesällä lainalle Ukrainan Karpaty Lviviin. ==Seuratilastot== Seura Kausi Sarja Sarja Sarja Cup Cup Eurooppa Eurooppa Muut Muut Yht. Yht. Seura Kausi Sarja O M O M O M O M O M TPV 2015 Kakkonen Etelä 11 1 – – – – – – 11 1 TPS 2016 Ykkönen 21 1 1 0 – – 2 0 24 1 TPS Yht. 32 2 1 0 — — 2 0 35 2 Lazio Primavera 2017 Campionato Nazionale Primavera 2 0 — — — — 1 0 3 0 Lazio 2016–17 Serie A — — — — — — — — — — Ura yhteensä Ura yhteensä Ura yhteensä 34 2 1 0 — — 3 0 38 2 ==Lähteet== ==Aiheesta muualla== * Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt Luokka:Suomen somalit
Mastercam

Mastercam on CAD/CAM-ohjelmisto, jolla suunnitellaan työstöratoja CNC- työstökoneille. Koneistajat sekä insinöörit voivat tuottaa itse malleja tai ladata CAD-tiedostoja ohjelmaan ja luoda niiden pohjalta työstöratoja, joita CNC-työstökone käyttää ohjaamaan toimintaansa. Ohjelmistoa kehittää yhdysvaltalainen CNC Software. == Mastercam-tuotteiden tasot == Mastercamissa on erilaisia tasoja, jotka ovat tarkoitettu erilaisille työstökonetyypeille. * Mill, eli jyrsintä, millä ohjelmoidaan työstöratoja jyrsintäkoneille. * Lathe, eli sorvaus, millä ohjelmoidaan työstöratoja sorveille. * Mill-Turn osalla luodaan tuotantoprosesseja monitoimisorveille. * Router, jota käytetään puutyöstökoneiden ohjelmoinnissa. * Wire, joka on tarkoitettu rautalankasahaukselle. * Swiss, erityistyökalu automaattisille pitkäsorvausautomaateille. * Design, jolla voidaan luoda tai muokata CAD- tiedostoja. == Historia == Mastercamin kehitys alkoi vuonna 1983 ja oli yksi ensimmäisistä CAM-ohjelmista, joka suunniteltiin kotitietokoneille. Aluksi Mastercam keskittyi 2D-työstöratoihin mutta myöhemmin laajensi 3D-työstöratojen sekä moniakselikoneiden työstöratojen luontiin. Mastercam oli pitkään DOS-pohjainen ohjelmisto kunnes Mastercam X julkaistiin vuonna 2006 milloin Mastercamistä tuli täysin Windows-pohjainen. Nykyinen versio ohjelmistosta on Mastercam 2025. == Mastercam Suomessa == Mastercam on ollut saatavissa suomenkielisenä vuodesta 1987zenex.fi: Zenex Computing Oy vuodesta 1986. Suomessa Mastercam-ohjelmistoa maahantuo, kääntää ja myy Zenex Computing Oy. Mastercamin virallisina jälleenmyyjinä Suomessa toimivat Camcut Oy, Camtek Oy ja Camaster Oy ==Lähteet== == Aiheesta muualla == * Mastercamin suomenkieliset sivut Luokka:Suunnitteluohjelmistot Luokka:CNC
Jodel

Jodel on mobiiliviestintäsovellus, jonka avulla on mahdollista viestiä ("jodlata") nimettömästi ja paikallisesti mobiililaitteen sijaintitiedon perusteella. Viestien lähettäjien sijainnit näkyvät sovelluksen muille käyttäjille ”täällä” kilometrin sisällä, ”erittäin lähellä” kahden kilometrin sisällä, ”lähellä” kymmenen kilometrin sisällä sekä ”kaukana” yli kymmenen kilometrin päässäFAQ . Sovelluksen alkuperäinen kohderyhmä oli korkeakouluopiskelijat, mutta sen suosio on kasvanut myös muiden keskuudessa. Alkuperäisessä versiossa viitattiin korkeakouluihin lauseilla ”The Buzz on Your Campus” sekä ”Everything students at your Uni are talking about right now”, mutta lauseet on sittemmin poistettu sovelluksesta. Sovelluksen käyttöehdot kieltävät sovelluksen käytön alle 16-vuotiailta.Jodel Terms Jodelin säännöissä kielletään myös esimerkiksi henkilökohtaisten tietojen paljastaminen, sekä kiusaaminen, vihapuhe, seksuaalinen sisältö, väkivallan edistäminen, roskaposti ja mainokset.Guidelines Jodelin viralliset arvot muistuttavat sovelluksen tarkoituksesta olla muun muassa positiivinen, ystävällismielinen, auttavainen, ja kunnioittava alusta kaikille.Community Values . Jodelissa voi seurata erilaisia kanavia, esimerkiksi eri yliopistoihin, tiedekuntiin ja ainejärjestöihin liittyviä kanavia. Monissa kaupungeissa suosituimmat kanavat ovat ”naiset”, ”bongaukset”, ”tunnustuksia” sekä ”fantasiat”. == Haittapuolet == Jodelin anonymiteetti ja ”vapaus sanoa mitä vaan” ovat aiheuttaneet huolta esimerkiksi somebloggaaja-kirjailija Natalia Tolmatsovassa, jonka mukaan Jodelissa syyllistytään asiattomien ja loukkaavien viestien kirjoitteluun sekä esimerkiksi joissakin yrityksissä, joiden yrityssalaisuuksia on vuodettu Jodeliin. Jodelissa julkaistuista viesteistä ainakin yksi on johtanut tutkintapyyntöön väärän ilmiannon takia sekä toinen tutkintaan perättömän pommiuhkauksen takia. Suomen puolustusvoimissa on esiintynyt joitakin ongelmia varusmiesten varuskunta- alueilla käymien Jodel-keskusteluiden suhteen. Heinäkuussa 2022 järjestetyllä Suomen partiolaisten Finnjamboree Kajolla ilmeni kiusaamistapauksia, jotka olivat lähtöisin Jodel-sovelluksessa käydyistä anonyymeistä keskusteluista. ==Lähteet== == Aiheesta muualla == * Jodel on virtuaalinen vessanseinä, jolla kysytään sitä, mitä ei muuten kehdata, Aviisi 11.11.2016 * Jodel – Mikä se on ja miten siinä voi menestyä?, OpiskelijaKaupunki.fi 25.10.2016 * Jodlaaminen vai jodelaaminen? Keskustelusovellus sai räjähdyssuosion Turussa, Yle Uutiset 17.10.2016 Luokka:Android-sovellukset Luokka:IOS-sovellukset Luokka:Yhteisöpalvelut Luokka:Vuoden 2014 ohjelmistot
Klikinsäästäjä

Klikinsäästäjä oli suomalainen verkkosivusto ja Facebook-yhteisö. Yhteisön perusti Lauri Skön kesällä 2015 vastalauseena klikkiotsikoiden lisääntymiselle internetissä. Klikinsäästäjä kokosi päivittäin Facebook-sivulleen juttuja, joiden otsikot antavat turhia lupauksia sisällöstä. Kuka tahansa saattoi ilmiantaa klikkauksia kalastelevan otsikon. Ilmiannon ohessa kerrottiin, mistä jutussa on oikeasti kyse ja miten otsikko kannattaisi muotoilla. Yhteisö keräsi Facebookissa yli 160 000 tykkääjää ja Klikinsäästäjä voitti Some Awardsien Vuoden someilmiö -palkinnon vuonna 2016. Marraskuussa 2021 Klikinsäästäjän Facebook-sivulla ilmoitettiin sivuston lopettavan toimintansa. == Momentum-sovellus == Klikinsäästäjän ylläpitäjät julkaisivat maaliskuussa vuonna 2016 Momentum-sovelluksen, joka seuloo uutisvirrasta pois klikkiotsikoita. Ensimmäisen vuorokauden aikana sovellus keräsi tuhat testaajaa. Sovellus kokoaa yhteen uutisia suurimpien suomalaisten sanomalehtien ja tv-kanavien verkkosivuilta. Jos käyttäjä pitää jotakin otsikkoa klikkiotsikkona, hän voi ehdottaa tilalle selkeämpää otsikkoa. Mikäli muut käyttäjät äänestävät tämän otsikon alkuperäistä paremmaksi, se korvaa sovelluksessa alkuperäisen otsikon. Sovellus näyttää käyttäjälleen kohdennettuja mainoksia. Momentum kehittää mainontaa siihen suuntaan, että myös lukijat kokevat sen hyödyllisenä ja kiinnostavana. Momentumin käyttäjä voi kuitenkin halutessaan käyttää sovellusta ilman mainoksia. Momentum- sovellus ei ole enää saatavilla Google Play -kaupasta. == Lähteet == == Aiheesta muualla == * * Luokka:Facebook-ryhmät Luokka:Suomalaiset yhteiskunnalliset verkkosivustot Luokka:Aktivismi Luokka:Journalismi Suomessa
Jonas Nay

Jonas Nay (s. 20. syyskuuta 1990 Lyypekki, Länsi-Saksa) on saksalainen näyttelijä ja muusikko. Suomessa hänet tunnetaan luultavasti parhaiten pääosasta televiosarjassa Deutschland 83. ==Ura== Jonas Nay aloitti näyttelijänuransa vuonna 2005 näyttelemällä saksalaisessa lastenohjelmassa Vier gegen Z. Tämän jälkeen hän vieraili useissa saksalaisissa rikos- ja draamasarjoissa. Vuonna 2010 hän näytteli lyhytelokuvassa Morgen ist auch noch ein Tag. Vuonna 2013 hän teki ensimmäiset elokuvaroolinsa elokuvissa Dear Courtney ja König von Deutschland. Vuonna 2015 hän tähditti miespääosaa televisiosarjassa Deutschland 83, josta tuli kansainvälinen menestys. Hän toimii myös Nortern Lights -nimisen yhtyeen päälaulajana.Welt: Northern Lights sind Geschichte ==Yksityiselämä== Hän suoritti siviilipalveluksen työskentelemällä vammaisuudesta kärsivien parissa.Nur nicht abheben ==Lähteet== ==Aiheesta muualla== * Rotten Tomatoes: Jonas Nay * Luokka:Saksalaiset näyttelijät Luokka:Saksalaiset laulajat Luokka:Vuonna 1990 syntyneet Luokka:Elävät henkilöt
Viesturs Kairišs

Viesturs Kairišs (myös Viestur Kairish; s. 30. tammikuuta 1971 Riika) on latvialainen ooppera-, elokuva- ja teatteriohjaaja. Hän on tehnyt menestyneen uran oopperaohjaajana Saksassa ja Latviassa. Elokuvat ja näytelmät, joita hän on ohjannut, ovat kiertäneet eurooppalaisia festivaaleja. Kairišs valmistui elokuva- ja teatteriohjaajaksi Latvian kulttuuriakatemiasta vuonna 1997. Sen jälkeen hän on ohjannut näytelmiä Latviassa ja ulkomailla. Useat hänen ohjauksistaan ovat saavuttaneet kansainvälistä mainetta ja hän on ohjannut töitä muun muassa Berliinin ja Kölnin oopperaan. Kairišs ohjasi suomalais- latvialaisena yhteistuotantona valmistetun elokuvan Melanijan tie, joka oli Latvian kaikkien aikojen suurin elokuvahanke. Elokuva kuvasi 1940-luvun Latviaa ja Stalinin aiheuttamien karkotusten vaikutusta latvialaisten elämään. ==Oopperoita== * 2014 – Valentina, Arturs Maskats (Latvian kansallisooppera) * 2014 – Macbeth, Giuseppe Verdi (Darmstadtin kaupunginteatteri) * 2014 – Taika- ampuja, Carl Maria Von Weber (Kölnin ooppera) * 2013 – Kesäyön unelma, Benjamin Britten (Berliinin koominen ooppera) * 2011 – Jumalten tuho, Richard Wagner (Latvian kansallisooppera) * 2010 – Il Trittico, Giacomo Puccini (Latvian kansallisooppera) * 2008 – Siegfried, Richard Wagner (Latvian kansallisooppera) * 2007 – Valkyria, Richard Wagner (Latvian kansallisooppera) * 2001 – Taikahuilu, Wolfgang Amadeus Mozart (Latvian kansallisooppera) * 1999 – Jevgeni Onegin, Pjotr Tšaikovski (Latvian kansallisooppera) ==Teatterinäytelmiä== * 2010 – Kasimir ja Karoline, Ödön von Horváth (Latvian kansallisooppera) * 2009 – Pinocchio’s Ashes, Jokum Rohde (Latvian kansallisooppera) * 2008 – Heldenplatz, Thomas Bernhard (Daile-teatteri) * 2003 – Kolmen pennin ooppera, Bertolt Brecht (Latvian kansallisooppera) * 2003 – Idiootti, Dostojevski (Riian uusi teatteri) * 2003 – The Serpent, Mircea Eliade (Riian uusi teatteri) * 2001 – Tumšie brieži, Inga Ābele (Riian uusi teatteri) * 2001 – Margarēta, Māra Zālīte (Riian uusi teatteri) * 2000 – Hotel Europa, Goran Stefanovsky (Wienin juhlaviikot) ==Filmografia== * 2015 – Melanijan tie (kokoillan elokuva) * 2014 – Pelikāns tuksnesī (dokumentti) * 2009 – Loengrins no Varka Kru (dokumentti) * 2006 – Tumšie brieži (kokoillan elokuva) * 2004 – Romeo un Džuljeta (dokumentti) * 2004 – Piemineklis (dokumentti) * 2002 – Pa ceļam aizejot (kokoillan elokuva) * 2001 – Burvju flauta (kokoillan elokuva) * 2000 – Kāzas (lyhytelokuva) * 1998 – Vilciens (lyhyt dokumenttielokuva) ==Aiheesta muualla== * Viesturs Kairišsin kotisivut. * * Luokka:Vuonna 1970 syntyneet Luokka:Latvialaiset henkilöt Luokka:Oopperaohjaajat Luokka:Teatteriohjaajat Luokka:Elokuvaohjaajat Luokka:Elävät henkilöt
Annika Sandelin

Annika Heidi Marianne Sandelin-Lindberg (s. 3. kesäkuuta 1972 Helsinki) on suomalainen ruotsiksi kirjoittava kirjailija ja kirjastonhoitaja. Hän kirjoittaa pääasiassa lastenkirjallisuutta. Sandelin valmistui filosofian maisteriksi Helsingin yliopistosta vuonna 2000 pääaineenaan pohjoismainen kirjallisuus. Hän on suorittanut kirjastonhoitajan jatko-opintoja Åbo Akademissa. Sandelin osallistui 12 muun kanssa Åbo Akademin ensimmäiseen kirjailijakoulutukseen Litterärt skapande 2001–2002. Sandelinin esikoisteos oli hänen serkkunsa Stella Parlandin kanssa kirjoittama Dikter om öden och döden (1999). Vuonna 2018 Sandelin sai Vanessapriset-palkinnon. Vuonna 2021 hänet palkittiin Anni Swan -mitalilla teoksestaan Silkesapans skratt (suom. Silkkiapinan nauru). Teos oli myös Arvid Lydecken -palkintoehdokkaana. Sandelinin isä oli runoilija Peter Sandelin. == Teokset == ===Suomennetut=== * * * Somat sormet: meidän vauvan ensikirja = Söta fingar: bebins första bok. Jukka Itkonen, Matti Pikkujämsä. Ruotsinnos Annika Sandelin. Otava, 2010 * * * * Oma maa mansikka = Smultronstället. Kuvittanut Anne Vasko. Toimittaneet Katariina Heilala ja Leena Järvenpää. Käännös Annika Sandelin. Tammi, 2016. * * * * * ;Yokon yökirja -sarja * * * * ===Suomentamattomia=== * * Karin Erlandsson, Katarina Gäddnäs, Annika Sandelin ym.: Man har sina sidor. En antologi om män. Söderströms, Helsingfors 2003. * Vem är rädd för... Berättelser om vargen. Useita tekijöitä. Söderström, 2008. * De siamesiska kusinerna. Söderströms, 2010. * Potatisens dröm. Schildts & Söderströms, 2016. * ==Lähteet== Luokka:Suomalaiset kirjailijat Luokka:Vuonna 1972 syntyneet Luokka:Elävät henkilöt Luokka:Anni Swan -mitalin saajat
Signe Mörne

Signe Antoinette Mörne, o.s. Hagelstam (15. maaliskuuta 1875 – 17. marraskuuta 1952), oli suomalainen näyttelijä, lausuja ja kirjailija.Signe Mörnen hauta Hietaniemen vanhalla hautausmaalla, Suomen Sukututkimusseura Hautakirjoituksia ja hautakuvia == Elämäkerta == Signe Mörne kävi Helsingin Ruotsalaisen teatterin oppilaskoulun ja opiskeli teatterialaa Kööpenhaminassa Betty Henningsin oppilaana. Hän oli Ruotsalaisen teatterin näyttelijä 1915–1920. Hän esiintyi ensimmäisen kerran oppilaskoulun kanssa 1915 Helena Nybomin näytelmässä Silkeshärvan, Ida Branderin opastuksella. Seuraavana vuonna Mörne näyttelijä jälleen oppilaskoulun kanssa Einar Christiansenin komediassa Skvaller (Folkesnak). Viimeisen kerran hän näytteli vuonna 1917, ja kyseessä oli August Strindbergin Påsk, jossa hänen roolinsa oli Kristina. Mörnen näyttelijänura oli lyhyt mutta kiinnostus teatteriin säilyi koko eliniän, sillä hän esiintyi lausujana. Mörne avioitui runoilija Arvid Mörnen kanssa 1899, ja heille syntyi kolme lasta, joista Barbro Mörnestä tuli kääntäjä ja kirjailija. Vuodesta 1923 aivan viime vuosiin saakka hän oli Kauniaisissa Itäisen ruotsalaisen seurakunnan yhdistyksen puheenjohtaja. Hän oli myös mukana espoolaisen Solvallan lastentarhan toiminnassa. Mörne kirjoitti yhdessä tyttärensä Barbro Mörnen kanssa kirjan Soldatbrev från Finlands krig 1939–1940 (Söderströms 1940). Kauniaisissa on Mörnen mukaan nimetty Signenkuja, jonka varrella on perheen rakennuttama huvila.Kadunnimet Kauniaisten eteläosassa == Teokset == *Soldatbrev från Finlands krig 1939–1940 (1940) == Lähteet == *Svenska folkskolans kalender (1953) *Svenska Teaterns i Helsingfors repertoar 1860–1975 (1977) ===Viitteet=== Luokka:Suomalaiset lausujat Luokka:Suomalaiset kirjailijat Luokka:Suomalaiset näyttelijät Luokka:Vuonna 1875 syntyneet Luokka:Vuonna 1952 kuolleet
Saksan 20. vuoristoarmeija

Saksan 20. armeija perustettiin 14. tammikuuta 1942 Lapin armeijana (), jonka tehtävänä oli johtaa Pohjois-Norjassa ja Suomessa olevia Saksan maavoimien joukkoja toisessa maailmansodassa. Yhtymän nimi muutettiin 20. vuoristoarmeijaksi 22. kesäkuuta 1942.Mitcham, Samuel W. Jr. s. 227 Yhtymä lakkautettiin Norjassa Saksan antauduttua. == Perustaminen == Johtajan ohjeen No 37 seurauksena 7. marraskuuta 1941 annetuissa täydentävissä OKW:n ohjeissa määrättiin Dietl perustamaan Lapin armeijan päämaja niin pian kuin mahdollista ja Norjan armeijan päämajan palata Norjaan. Lapin armeijan tuli ottaa johtoonsa kaikki Suomessa olevat saksalaiset joukot.Ziemke, Earl F., s. 253 ==Kokoonpano== *Saksan 2. vuoristodivisioona *Saksan 6. vuoristodivisioona *Saksan 7. vuoristodivisioona *Saksan 163. jalkaväkidivisioona *Saksan 169. jalkaväkidivisioona *Saksan 210. jalkaväkidivisioona *6. SS-vuoristodivisioona Nord *Suomen 3.D *Saksan 211. panssaripataljoona *Saksan 741. rynnäkkötykki pataljoona *Saksan 742. rynnäkkötykki pataljoona == Komentajat == Armeijan komentajina olivatlexikon-der-wehrmacht.de: *kenraalieversti Eduard Dietl 14. tammikuuta 1942 – 23. kesäkuuta 1944 *kenraalieversti Lothar Rendulic 25. kesäkuuta 1944 – 21. tammikuuta 1945 *vuoristojoukkojen kenraali Franz Böhme 21. tammikuuta 1945 – ==Katso myös== *Saksan 122. jalkaväkidivisioona *Saksan 163. jalkaväkidivisioona *Rynnäkkötykkiprikaati 303 == Lähteet == * * === Viitteet === Luokka:Saksalaiset armeijat toisessa maailmansodassa Luokka:Saksan sotilasyksiköt Suomessa 1940–1945
Espanjan ympäriajo 2014

Espanjan ympäriajo 2014 oli järjestyksessään 69. Espanjan ympäriajo. Se alkoi 23. elokuuta Jerez de la Fronterasta ja päättyi Santiago de Compostelaan 14. syyskuuta 2014. Ympäriajo sisälsi 21 etappia, joiden yhteispituus oli 3 181,5 kilometriä. Alberto Contador voitti kokonaiskilpailun, Chris Froome oli toinen ja Alejandro Valverde sijoittui kolmanneksi. Pistekilpailun voitti John Degenkolb, mäkikirikilpailun Luis León Sánchez, yhdistelmäkilpailun Alberto Contador ja joukkuekilpailun Team Katusha. == Joukkueet == == Etapit == == Kokonaistilanne == ==Lähteet== 2014 Luokka:Pyöräilykausi 2014
Zagrebin raitiotieliikenne

Zagrebin raitioliikenne on yksi Zagrebin julkisen liikenteen muodoista. == Historia == Zagrebin kaupunki kasvoi 1800-luvun lopulla merkittävästi, minkä myötä kaupungin johto alkoi miettiä raitiotien perustamista. Ranskalaisinsinööri Raoul Pierre Alexandre Gautier ehdotti hevosraitiotien rakentamista, mutta varojen puutteen vuoksi kaupunginhallitus ei hyväksynyt suunnitelmia. Tämän myötä Gautier rakennutti raitiotien itse. Lupa rakennustöille annettiin 1890-luvun vaihteessa. Rakennustyöt aloitettiin maaliskuussa 1891 ja hevosraitiotie avattiin saman vuoden syyskuussa. Linjasto oli rakennettu kahdeksan kilometriä pitkäksi. Hevosraitiotie ei pitkään kuitenkaan vastannut kaupungin kasvavia tarpeita, jonka myötä raitiotie haluttiin sähköistää. Sopimus raitiotien sähköistämisestä allekirjoitettiin vuonna 1909 ja ensimmäinen sähköinen raitiotielinja avattiin virallisesti elokuussa 1910. Hevosraitiotie oli toiminnassa kuitenkin vielä jonkin aika, kunnes hevoset siirrettiin Velika Goricaan. Ensimmäinen maailmansota vaikeutti raitiotien toimintaa, sillä armeija tarvitsi ajolangoissa käytettyä metallia ja varaosien hankinta oli vaikeaa. Sodan jälkeen, vuonna 1922, kaupunkiin saatiin ensimmäinen kroatialaisvalmisteinen raitiovaunu. 1950-luvulla kalustoa uusittiin hankkimalla Đuro Đakovićilta uusia TMK 101-mallin raitiovaunuja. Uudemmat TMK 201-mallin vaunut toimitettiin vuosien 1973–1974 aikana. Myöhemmin vuosina 1976–1986 raitiovaunuja toimitti tšekkoslovakialainen ČKD Tatra. Yhtiö toimitti kaupunkiin vaunumalleja Tatra T4 ja Tatra KT4. Raitiovaunuverkostoa laajennettiin 1970- ja 1980-luvuilla Sopotin kautta Novi Zagrebin alueelle. Kroatian itsenäistymisen jälkeen Zagrebački električni tramvaj otti raitiotien liikennöinnin vastuulleen. Koska rahaa uusiin kalustohankintoihin ei ollut, joutui kaupunki 1990-luvun puolivälissä ostamaan käytettyjä GT6-vaunuja Saksasta. Linjastoa pystyttiin kuitenkin 2000-luvun alussa laajentamaan Dubeciin sekä Prečkoon. Lisäksi kaupunkiin hankittiin ensimmäiset matalalattiaiset raitiovaunut, jotka valmisti Crotram. == Kalusto == Alla olevassa taulukossa on Zagrebin raitioliikenteessä (linjaliikenteessä) tällä hetkellä käytettävät raitiovaunutyypit. Vaunutyyppi Käytössä Olemassa TMK 2200 139 140 Tatra KT4YU 50 50 Tatra T4YU 47 53 Tatra B4YU 42 49 TMK 2100 14 16 Đuro Đakovič TP 701 12 16 Đuro Đaković TMK201 11 16 Đuro Đakovič TP 591 2 4 TMK 2300 2 2 Tatra KT4tYU 1 1 == Lähteet == == Aiheesta muualla == *Virallinen kotisivu Raitiotieliikenne Luokka:Kroatian raitiotieliikenne
Tomb Raider (vuoden 2018 elokuva)

Tomb Raider on vuonna 2018 ensi-iltansa saanut yhdysvaltalainen seikkailuelokuva, jonka on ohjannut Roar Uthaug. Se perustuu Crystal Dynamicsin vuonna 2013 julkaisemaan samannimiseen videopeliin. Päähenkilö Lara Croftia esittää Alicia Vikander. Tomb Raider sai maailmanensi-iltansa Berliinissä 2. maaliskuuta 2018. Elokuvateattereihin se ilmestyi 16. maaliskuuta 2018. Vikander on kiinnitetty rooliin jatko-osaan Tomb Raider 2, joka on suunnitteilla vuodelle 2022. == Näyttelijät == == Tuotanto == Vuonna 2011 GK Films sai elokuvaan oikeudet, ja yhtiö alkoi suunnitella Tomb Raider -sarjalle uudelleenkäynnistyselokuvaa. Maaliskuussa 2013 MGM liittyi GK Filmsin seuraksi kehitys- ja tuotantotiimiin. MGM kertoi kesäkuussa 2013 sopineensa elokuvan käsikirjoittamisesta Marti Noxonin kanssa. Ensimmäisenä näyttelijänä elokuvaan valittiin ruotsalainen Alicia Vikander Lara Croftin rooliin. Elokuvan kuvaukset aloitettiin 23. tammikuuta 2017 Etelä-Afrikassa ja päätettiin 9. kesäkuuta Britanniassa. Elokuvassa on useita kohtauksia Lontoosta, ja Lara Croftin kartanoa esittää Wilton House -niminen talo Salisburyssä, Etelä-Englannissa. Luontokohtaukset kuvattiin eri sijainneissa Etelä-Afrikassa, mutta useat toimintakohtaukset ja myös Hongkongiin sijoittuva osuus Kapkaupungissa. Musiikin elokuvaan sävelsi Tom Holkenborg. ==Arvosteluja== Helsingin Sanomat Anton Vanha-Majamaa Hufvudstadsbladet Martina Moliis-Mellberg == Lähteet == Luokka:Vuoden 2018 yhdysvaltalaiset elokuvat Luokka:Vuoden 2018 brittiläiset elokuvat Luokka:Tomb Raider -elokuvat Luokka:3D-elokuvat Luokka:IMAX-elokuvat Luokka:Brittiläiset seikkailuelokuvat Luokka:Yhdysvaltalaiset seikkailuelokuvat Luokka:Metro-Goldwyn-Mayerin elokuvat Luokka:Warner Brosin elokuvat
Thanks a Lot

Thanks a Lot on Ernest Tubbin studioalbumi vuodelta 1964. Se sijoittui Billboard Country Albums -listan sijalle 7. == Kappaleet == # Thanks a Lot (säv. Eddie Miller, Don Sessions) # Way That You’re Living (säv. Jimmy Swan) # Green Light (säv. Hank Thompson) # Your Side of the Story (säv. Justin Tubb) # There She Goes (säv. Eddie Miller, W. S. Stevenson, Durwood Haddock) # That’s All She Wrote (säv. Jerry Fuller) # Steppin’ Out (säv. Billy Starr) # Stop Me If You’ve Heard This One Before (säv. J. Tubb) # I Almost Lost My Mind (säv. Ivory Joe Hunter) # Big Fool of the Year (säv. J. Tubb) # Take a Letter Miss Gray (säv. J. Tubb) # Lonesome 7-7203 (säv. J. Tubb) == Arvostelut == * Allmusic: Thanks a Lot - Ernest Tubb & The Texas Troubadours | Songs, Reviews, Credits | AllMusic == Lähteet == Luokka:Vuoden 1964 albumit Luokka:Yhdysvaltalaiset countryalbumit
Italian ympäriajo 2017

Italian ympäriajo 2017 oli järjestyksessään 100. Italian ympäriajo. Se alkoi Algherosta 5. toukokuuta ja päättyi Milanoon 28. toukokuuta 2017. == Joukkueet == == Etapit == == Kokonaistilanne == ==Lähteet== ==Aiheesta muualla== 2017 Luokka:Pyöräilykausi 2017